मुंबई. शाहरुख खान ने कहा है, "ये पुरुषों की दुनिया है। यहां महिलाओं को अभी भी बराबरी का हक नहीं है। ये सही नहीं है। जरूरत है तो बस उन्हें एक समान मौका दिए जाने की।" शाहरुख ने ये भी कहा कि महिलाओं के सशक्तिकरण (एम्पावर्ड) शब्द का इस्तेमाल किया जाना भी सही नहीं है, क्योंकि वो पहले से ही मजबूत हैं। धरती हमें बचाती है, हम उसे नहीं...
- शाहरुख रविवार को मुंबई में शबाना आजमी के मिजवान चैरिटी फैशन शो में पहुंचे थे।
- शाहरुख के मुताबिक, "हम लोग महिलाओं को मजबूत बनाने की बात करते हैं। मैं इससे सहमत नहीं हूं।"
- "ये कुछ ऐसा ही है, जैसे धरती बचाने की बात (सेव द प्लैनेट) कहना। दरअसल, आप धरती को नहीं बचाते। धरती आपको बचाती है।"
- "इसी तरह जब हम कहते हैं कि महिलाओं को एम्पावर्ड करना है तो इसमें उन्हें मजबूत बनाने जैसा कुछ नहीं है। वो हमसे कहीं ज्यादा मजबूत हैं।"
- "हमें उन्हें एक समान मौके देना चाहिए, जिसकी वो मांग भी करती हैं।"
- प्रोग्राम में शबाना आजमी भी मौजूद थीं। शाहरुख ने अपनी फिल्मों में महिलाओं को और स्पेस देने की बात कही।
'ये पुरुषों की सोसाइटी है'
- शाहरुख ने कहा, "यह एक अनफेयर वर्ल्ड है। ये पुरुषों की दुनिया है। यहां महिलाओं को तवज्जो नहीं दी जाती। उन्हें बराबर मौके मिलने चाहिए। मिजवान ऐसा ही कर रहा है।"
- "जब महिला कुछ सिखाती है तो यह पुरुष के सिखाने के मामले में काफी बड़ा होता है। ये पहले बच्चों में आता है, फिर सोसाइटी में।"
- बता दें कि अपनी एक फिल्म में शाहरुख ने क्रेडिट टाइटल में खुद से पहले दीपिका पादुकोण का नाम दिया था।
- उस वक्त उन्होंने कहा था कि ज्यादा अच्छा ये होगा कि किसी महिला केंद्रित फिल्म में उन्हें काम करने का मौका मिले, जिसमें उनकी छोटी-सी भूमिका हो।
- इसके बाद उन्होंने आलिया भट्ट के लीड रोल वाली 'डियर जिंदगी' में काम किया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva